Държавен вестник, бр. 22, 2021 г., стр. 9

БРОЙ  22	
Д Ъ Р Ж А В Е Н  В Е С Т Н И К 	
СТР.  9  
ПОСТАНОВЛЕНИЕ № 91 
ОТ 12 МАРТ 2021 Г.
за изменение и допълнение на Правилника 
за прилагане на Закона за семейни помощи 
за деца, приет с Постановление № 139 на 
Министерския съвет от 2002 г. (обн., ДВ, 
бр. 67 от 2002 г.; изм. и доп., бр. 93 от 2004 г.; 
попр., бр. 97 от 2004 г.; изм. и доп., бр. 115 
от 2004 г., бр. 71 от 2006 г., бр. 34 от 2009 г., 
бр. 27, 29 и 41 от 2010 г., бр. 7 от 2011 г., 
бр. 95 от 2012 г., бр. 73 от 2013 г., бр. 55 от 
2014 г.; Решение № 12921 на Върховния адми-
нистративен съд от 2014 г. – бр. 32 от 2015 г.; 
изм. и доп., бр. 80 и 86 от 2015 г., бр. 34, 79 
и 89 от 2017 г., бр. 107 от 2018 г. и бр. 38 и 
60 от 2019 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3, ал. 1 думите „по чл. 7, 8 и 
10а“ се заменят с „по чл. 7 и 8“.
§ 2. В чл. 4, ал. 2, т. 2 думите „по чл. 7, 8 
и 10а“ се заменят с „по чл. 7, 8, 10а и 10б“.
§ 3. В чл. 31 се правят следните изменения 
и допълнения:
1. В ал. 2:
а) в основния текст накрая се поставя 
запетая и се добавя „в случаите, в които 
дирекция „Социално подпомагане“ не може 
да получи информацията по служебен път“;
б) точка 1 се отменя;
в) създава се нова т. 6:
„6. копие от удостоверение за назначаване 
на настойник или попечител.“
2. Алинея 3 се отменя.
§ 4 . С ъ зда ва с е гла ва пе т а „б“ с 
чл. 34в – 34е:
„ Г л а в а  п е т а  „ б “
ЕДНОКРАТНА ПОМОЩ ЗА УЧЕНИЦИ, 
ЗАПИСАНИ В ОСМИ КЛАС
Чл. 34в. (1) Еднократна помощ за ученици, 
записани в осми клас, се отпуска въз основа 
на заявление декларация по образец, утвърден 
от министъра на труда и социалната политика.
(2) Към заявлението декларация по ал. 1 
се прилагат следните документи в случаите, 
в които дирекция „Социално подпомагане“ 
не може да получи информацията по слу-
жебен път:
1. удостоверение, че детето/децата е/са 
записано/записани в осми клас на държавно 
или общинско училище, издадено от съот-
ветното училище;
2. медицински протокол на ЛКК – в слу-
чаите по ал. 3;
3. копие от удостоверение за назначаване 
на настойник или попечител.
(3) Заявлението декларация по ал. 1 се 
подава след записване на детето в осми клас, 
но не по-късно от 15 октомври на текущата 
учебна година, с изключение на случаите, 
когато поради здравословни причини, устано-
вени с протокол на ЛКК, детето не може да 
започне училище, но не повече от 6 месеца 
от започване на съответната учебна година.
(4) В случаите на подадено заявление по 
чл. 2, ал. 2, т. 1 и 2 документите по ал. 2 се 
прилагат на хартиен носител в оригинал, а 
при подаване на заявлението декларация 
по електронен път документите се прилагат 
сканирани като прикачен файл.
Чл. 34г. (1) Еднократната помощ за уче-
ници, записани в осми клас, се изплаща на 
два пъти, като:
1. петдесет на сто от размера на помощта 
се изплаща или предоставя след влизане в 
сила на заповедта за отпускането є;
2. петдесет на сто от размера на помощта 
се изплаща или предоставя в началото на 
втория учебен срок, ако детето продължава 
да учи.
(2) Когато помощта по чл. 10б от Закона 
за семейни помощи за деца е отпусната и 
петдесет на сто от размера є е изплатен или 
предоставен по реда на ал. 1, т. 1, но съгласно 
информацията по чл. 17, ал. 4 и 6 през втория 
учебен срок детето не продължи да посещава 
училище, плащането или предоставянето по 
ал. 1, т. 2 не се извършва, а изплатената или 
предоставената част от помощта по ал. 1, т. 1 
се възстановява по реда на чл. 14, ал. 3 от 
Закона за семейни помощи за деца.
Чл. 34д. Еднократна помощ за ученици, 
записани в осми клас, се отпуска само веднъж 
за целия период на обучение при първона-
чалното записване на ученика в осми клас.
Чл. 34е. (1) Помощта по чл. 34в се въз-
становява, ако ученикът:
1. не постъпи в училище, освен ако това 
е невъзможно поради здравословното му 
състояние;
2. не продължи обучението си през втория 
учебен срок до завършване на осми клас, 
освен ако това е невъзможно поради здра-
вословното му състояние;
3. в рамките на един месец от учебната 
година има допуснати отсъствия от 5 учебни 
часа, за които няма уважителни причини.
(2) За установяване на обстоятелството по 
ал. 1, т. 1 дирекциите „Социално подпомага-
не“ извършват проверка в срок два месеца 
от започването на учебната година.
(3) В случаите на заболяване на детето, 
установено с протокол на ЛКК, проверката 
по ал. 1, т. 1 и 2 се извършва в едномесечен 
срок от датата на изтичане на срока, указан 
в протокола.